pythainlp/thai-wiki-dataset-v3 huggingface dataset:
สวนสัตว์ดุสิต

สวนสัตว์ดุสิต หรือ เขาดินวนา เป็นสวนสัตว์แห่งแรกของประเทศไทย ตั้งอยู่เลขที่ 71 ถนนพระรามที่ 5 แขวงดุสิต เขตดุสิต กรุงเทพมหานคร ใกล้กับสนามเสือป่าและพระที่นั่งอนันตสมาคม มีเนื้อที่ 118 ไร่ ปัจจุบันสวนสัตว์ดุสิตได้ปิดให้บริการลงตั้งแต่วันที่ 30 กันยายน พ.ศ. 2561 โดยได้ย้ายสวนสัตว์ไปสร้างยังสถานที่แห่งใหม่บริเวณอำเภอธัญบุรี จังหวัดปทุมธานี ซึ่งคาดว่าจะเปิดให้บริการได้ในปี พ.ศ. 2570
== ประวัติ ==
สวนสัตว์ดุสิต อยู่ในอาณาบริเวณของ "วังสวนดุสิต" มาตั้งแต่ พ.ศ. 2441 เมื่อครั้งที่พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ทรงพระกรุณาโปรดเกล้าฯ ให้ซื้อสวนและนาในระหว่างคลองผดุงกรุงเกษมจนถึงคลองสามเสน ด้านตะวันออกถึงทางรถไฟด้วยเงินพระคลังข้างที่ ซึ่งเป็นพระราชทรัพย์ส่วนพระองค์ โดยพระราชทานชื่อที่ตำบลนี้ว่า "สวนดุสิต" (ราชกิจจานุเบกษา 7 มีนาคม ร.ศ. 117) ปัจจุบันเป็นที่ดินของสำนักงานทรัพย์สินส่วนพระมหากษัตริย์
18 มีนาคม พ.ศ. 2481 เทศบาลนครกรุงเทพขอพระราชทานพระบรมราชานุญาตดัดแปลงบริเวณสวนสัตว์กรุงเทพ เป็นสวนสาธารณะ และเปิดให้ประชาชนได้ใช้เป็นที่พักผ่อนหย่อนใจโดยไม่มีค่าเช่า และพระวรวงศ์เธอ พระองค์เจ้าอาทิตย์ทิพอาภา ผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร มีพระมหากรุณาธิคุณโปรดเกล้าฯ พระราชทานให้เป็นสวนสาธารณะ และยังพระราชทานลูกหลานกวางดาวที่พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวทรงนำมาจากอินโดนีเซีย ที่เมืองบุยเตนซอค (Buitenzurg) เมื่อการเสด็จประพาสเกาะชวาครั้งหลัง พ.ศ. 2444 (ร.ศ. 120) และสัตว์อื่นอีก 2-3 ชนิด จากสวนกวางบริเวณพระที่นั่งอัมพรสถานมาเลี้ยง
ต่อมากิจการสวนสัตว์ดุสิตของเทศบาลนครกรุงเทพ ซึ่งอยู่ในความควบคุมของกระทรวงมหาดไทย ได้ถูกโอนมาอยู่กับองค์การสวนสัตว์ ตามพระราชกฤษฎีกาจัดตั้งองค์การสวนสัตว์ พ.ศ. 2497
ต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงรับองค์การสวนสัตว์เข้าไว้ในพระบรมราชูปถัมภ์ เมื่อ 15 พฤศจิกายน พ.ศ. 2506 จากการขอพระราชทานพระบรมราชวโรกาสกราบบังคมทูลพระกรุณา ขอพระกรุณาโปรดเกล้าฯ ของพลโท บัญญัติ เทพหัสดิน ณ อยุธยา ประธานกรรมการ และผู้อำนวยการองค์การสวนสัตว์
== จำนวนสัตว์ทั้งหมดที่อยู่ในสวนสัตว์ดุสิต ==
สวนสัตว์ดุสิตเป็นสวนสัตว์เปิดที่อยู่ใจกลางเมืองกรุงเทพฯ ซึ่งภายในสวนสัตว์ประกอบไปด้วยสัตว์ป่า นานาชนิด จำนวนสัตว์ทั้งหมดรวม 1,343 ตัวแบ่งออกเป็น
สัตว์ที่เลี้ยงลูกด้วยนมจำนวน 331 ตัว
สัตว์เลื้อยคลานจำนวน 170 ตัว
สัตว์ปีกมีทั้งสิ้นจำนวน 842 ตัว
==การย้ายสวนสัตว์ไปยังที่ใหม่==
ในวันที่ 30 พฤศจิกายน พ.ศ. 2560 นายกรัฐมนตรี พลเอกประยุทธ์ จันทร์โอชา ได้นำคณะเข้าเฝ้าทูลละอองธุลีพระบาท สมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อรับพระราชทานโฉนดที่ดินบริเวณตำบลรังสิต อำเภอธัญบุรี จังหวัดปทุมธานี จำนวน 300 ไร่ โดยย้ายไปยังที่ใหม่เนื่องจากที่เก่านั้นมีพื้นที่คับแคบและไม่เพียงพอกับจำนวนสัตว์และนักท่องเที่ยวในปัจจุบัน ซึ่งสวนสัตว์ดุสิตในสถานที่เก่าเปิดดำเนินกิจการเป็นวันสุดท้าย คือ วันที่  30 กันยายน พ.ศ. 2561 โดยระหว่างที่สวนสัตว์แห่งใหม่อยู่ในระหว่างการก่อสร้าง ได้มีการย้ายสัตว์ต่าง ๆ ไปฝากเลี้ยงไว้ยังสวนสัตว์ต่าง ๆ ทั่วประเทศ 6 แห่ง
== ดูเพิ่ม ==
สวนสัตว์เปิดเขาเขียว
สวนสัตว์นครราชสีมา
สวนสัตว์เชียงใหม่
สวนสัตว์สงขลา
==อ้างอิง==
อดีตเงาของเขาดิน จากวันวาน... จนถึงวันนี้ 
เว็บไซต์ของสวนสัตว์ดุสิต
แจ้งความเรื่องสวนดุสิต 
พระราชกฤษฎีกาจัดตั้งองค์การสวนสัตว์ 
== แหล่งข้อมูลอื่น ==
เว็บไซต์ของสวนสัตว์ดุสิต
Khaodin.com
เฟสบุ๊ค
สิ่งก่อสร้างในเขตดุสิต
สวนสัตว์ในกรุงเทพมหานคร
สวนสนุกในประเทศไทย
ก่อตั้งในสยามในปี พ.ศ. 2481
นิโคลัส เนโกรพอนตี

นิโคลัส เนโกรพอนตี (Nicholas Negroponte, IPA: ) (เกิด ค.ศ. 1943) เป็นนักวิทยาศาสตร์คอมพิวเตอร์เชื้อสายกรีก-อเมริกัน และเป็นผู้ก่อตั้ง เอ็มไอทีมีเดียแล็บ (MIT Media Lab) ของสถาบันเทคโนโลยีแมสซาชูเซตส์
นิโคลัสจบการศึกษาจากคณะสถาปัตยกรรมศาสตร์ที่สถาบันเทคโนโลยีแมสซาชูเซตส์ เมื่อ ค.ศ. 1966 และเป็นอาจารย์ที่นั่นนับตั้งแต่นั้น เขาก่อตั้งมีเดียแล็บเมื่อ ค.ศ. 1985 และเป็นผู้ร่วมลงทุนก่อตั้งนิตยสารไวรด์ (Wired) ในปี ค.ศ. 1992 เขายังเขียนคอลัมน์ลงในไวรด์ ระหว่างปี ค.ศ. 1993-1998
นิโคลัสมีชื่อเสียงจากการเขียนหนังสือ "Being Digital" (ออกจำหน่ายปี ค.ศ. 1995) โดยรวมไอเดียจากคอลัมน์ของเขาใน Wired ซึ่งเขาทำนายไว้ว่าโลกของข่าวสาร กับโลกของความบันเทิงจะรวมเป็นหนึ่งเดียวกันในอนาคต
ค.ศ. 2005 นิโคลัสได้เปิดตัวโครงการแล็ปท็อปร้อยเหรียญ ซึ่งเป็นโครงการย่อยของ One Laptop Per Child สร้างคอมพิวเตอร์ราคาถูกให้กับนักเรียนในประเทศกำลังพัฒนา
== แหล่งข้อมูลอื่น ==
เว็บส่วนตัวของ นิโคลัส เนโกรพอนตี ที่ เอ็มไอทีมีเดียแล็บ
สถาบันเทคโนโลยีแมสซาชูเซตส์
นักวิทยาการคอมพิวเตอร์
บุคคลจากสถาบันเทคโนโลยีแมสซาชูเซตส์
มาร์ก ชัทเทิลเวิร์ธ

มาร์ก ชัทเทิลเวิร์ธ (Mark Shuttleworth) (เกิด 18 กันยายน ค.ศ. 1973) เป็นนักธุรกิจชาวแอฟริกาใต้ และเป็นชาวแอฟริกันคนแรกที่ได้ขึ้นไปอวกาศ
ชัทเทิลเวิร์ธเกิดและเติบโตในประเทศแอฟริกาใต้ ค.ศ. 1995 เขาตั้งบริษัท Thawte ซึ่งทำธุรกิจเกี่ยวกับใบรับรองดิจิทัลและความปลอดภัยบนอินเทอร์เน็ต หลังจากนั้นใน ค.ศ. 1999 เขาได้ขาย Thawte ให้กับ VeriSign ด้วยมูลค่าประมาณ 600 ล้านดอลลาร์
หลังจากนั้นชัทเทิลเวิร์ธตั้งธุรกิจ Venture Capital ชื่อ HBD Venture Capital และ 25 เมษายน ค.ศ. 2002 เขาได้เป็นนักท่องเที่ยวอวกาศคนแรกๆ โดยเดินทางไปกับยาน Soyuz TM-34 ของรัสเซีย ซึ่งได้เข้าเทียบท่ากับสถานีอวกาศนานาชาติอีกด้วย ชัทเทิลเวิร์ธจ่ายเงินสำหรับการท่องเที่ยวครั้งนี้ประมาณ 20 ล้านดอลลาร์
ชัทเทิลเวิร์ธเป็นผู้ใช้ลินุกซ์โดยเฉพาะเดเบียน ใน ค.ศ. 2004 เขาได้เริ่มการพัฒนาลินุกซ์ดิสทริบิวชันใหม่ที่ชื่อ Ubuntu Linux ที่มุ่งตลาดผู้ใช้ทั่วไป และตั้งบริษัท Canonical Ltd เป็นทีมพัฒนาหลักของ Ubuntu ด้วย
ชัทเทิลเวิร์ธเคยเดินทางมาประเทศไทยเพื่อประชาสัมพันธ์ธุรกิจของ Ubuntu และ Canonical และได้พูดในงาน Thai Linux User Group เมื่อวันที่ 22 กุมภาพันธ์ ค.ศ. 2006
== แหล่งข้อมูลอื่น ==
เว็บไซต์ของ Mark Shuttleworth
นักธุรกิจชาวแอฟริกาใต้
มนุษย์อวกาศชาวแอฟริกาใต้
ลินุกซ์
เลมอน

เลมอน (lemon, เล-มอน, ชื่อวิทยาศาสตร์ Citrus limon) เป็นพืชในสกุลส้มเป็นไม้พุ่ม มีหนามเฉพาะปลายยอด ใบเดี่ยว เมื่อขยี้ใบจะได้กลิ่นหอมแรง ดอกสีขาว มีกลิ่นหอม ผลรูปกลมรี ปลายผลมีติ่งแหลม ผลอ่อนสีเขียว สุกแล้วเป็นสีเหลือง เนื้อในฉ่ำน้ำ มีหลายเมล็ด
ผลส่วนใหญ่จะใช้สำหรับนำมาทำเป็นน้ำเลมอน ถึงแม้ว่าบางครั้งจะมีการใช้กากและเปลือกในการทำอาหารหรือของหวาน เลมอนมีส่วนประกอบของ กรดซิตริก ประมาณ 5% ซึ่งทำให้เลมอนมีรสชาติที่เปรี้ยว และมีค่า pH ประมาณ 2 ถึง 3 ด้วยความเป็นกรดนี้เลมอนในบางประเทศจะถูกใช้นำเป็นวัตถุในการทดสอบทางวิทยาศาสตร์ ทดแทนสารที่เป็นกรดอื่นที่ราคาสูงกว่า
เลมอนที่นำมาทำเป็นน้ำจะเรียกว่า เลมอนเนด หรือน้ำเลมอน เปลือกเลมอนมีกลิ่นหอมเฉพาะตัว ใช้เป็นส่วนประกอบของขนมหวานเช่น พายเลมอน และนอกจากนี้เลมอนยังถูกนำมาใช้แต่งกลิ่นในน้ำอัดลม เช่น ในเครื่องดื่มยี่ห้อสไปรท์และเซเว่นอัพเปลือกมีสรรพคุณช่วยขับลม รักษาอาการท้องอืด ท้องเฟ้อ แน่นจุกเสียดได้
== อ้างอิง ==
เศรษฐมันต์ กาญจนกุล. เลมอน ใน ผลไม้ในเมืองไทย. กทม. เศรษฐศิลป์. 2555 หน้า 70-71
== ดูเพิ่ม ==
ส้ม และ มะนาว พืชในกลุ่มเดียวกัน
สกุลส้ม
เครื่องเทศ
ผลไม้
สมุนไพร
ยูโฟเนียส

ยูโฟเนียส  เป็นวงดนตรีร่วมกันระหว่าง riya และฮาจิเมะ คิคุจิ โดยชื่อวงเป็นการเล่นกับคำภาษาอังกฤษ คำว่า "euphonious" ซึ่งมีความหมายว่า "มีเสียงที่ไพเราะ"
ยูโฟเนียส ออกซิงเกิลเปิดตัวเป็นครั้งแรกให้กับภาพยนตร์การ์ตูนเรื่อง "ฟุตะโค่ย" ภายใต้การกำกับดูแลของ King Record เมื่อ 21 ตุลาคม ค.ศ. 2004 และได้ย้ายเข้าสู่การกำกับดูแลของ Rantis เมื่อปี 2005 ภายใต้ซิงเกิล "Idea" ของภาพยนตร์การ์ตูนเรื่อง "โนอิน"
ถึงกระนั้น สำหรับตัวของ riya เอง เธอได้มีการออกไปทำซิงเกิลด้วยตัวของเธอเอง พร้อมๆ กับการออกซิงเกิลในชื่อ eufonius
== ผลงาน ==
=== ซิงเกิล ===
Habataku mirai / Yawarakai kaze no naka de (はばたく未来/柔らかい風の中で)
เพลงเปิดและปิดของภาพยนตร์แอนิเมชันเรื่อง "ฟุตะโค่ย"
วางแผงเมื่อ 21 ตุลาคม ค.ศ. 2004
Bokura no jikan (ぼくらの時間)
เพลงปิดของภาพยนตร์แอนิเมชันเรื่อง "ฟุตะโค่ย อัลเตอร์เนทีฟ"
เพลง c/w คือ New World ซึ่งเป็นเพลงเปิดของภาพยนตร์แอนิเมชันเรื่อง "ฟุตะโค่ย อัลเตอร์เนทีฟ"
วางแผงเมื่อ 27 เมษายน ค.ศ. 2005
Chiisana uta (ちいさなうた)
วางแผงเมื่อ 25 สิงหาคม ค.ศ. 2005
Idea
เพลงเปิดของภาพยนตร์แอนิเมชันเรื่อง "โนอิน"
วางแผงเมื่อ 2 พฤศจิกายน ค.ศ. 2005
Koisuru kokoro (恋するココロ)
เพลงเปิดของภาพยนตร์แอนิเมชันเรื่อง "คาชิมาชิ ~เกิร์ลมี๊ตเกิร์ล~"
วางแผงเมื่อ 25 มกราคม ค.ศ. 2006
=== อัลบั้ม ===
eufonius+
วางแผงเมื่อ 27 เมษายน ค.ศ. 2005
== แหล่งข้อมูลอื่น ==
frequency⇒e เว็บไซต์ทางการ  
นักร้องญี่ปุ่น
อ.ศรีราชา

redirect อำเภอศรีราชา
เฮโจเกียว

เฮโจเกียว หรือ เฮเซเกียว (平城京) เป็นเมืองหลวงโบราณของประเทศญี่ปุ่น อีกนัยหนึ่งก็คือเมืองหลวงในยุคนาระนั่นเอง ตั้งอยู่ใน จังหวัดนาระ ประเทศญี่ปุ่น มีรูปทรงเป็นแบบเวียง คือรูปทรงสี่เหลี่ยมพื้นผ้าตามแบบจีน หรือตามแบบที่นิยมสร้างกันในอาณาจักรล้านนาและพม่า ซึ่งเฮโจเกียวนี้ได้นำแบบแผนมาจากเมืองซีอานประเทศจีน เมืองหลวงของจีนในขณะนั้น
== ประวัติ ==
ในปี พ.ศ. 1250 (ค.ศ. 707) ได้มีเหตุการณ์ย้ายเมืองหลวง จากฟูจิวาระเกียว ไปสู่เฮโจเกียวตามพระราชเสาวนีย์ของจักรพรรดินีนาถเก็มเม แต่ก็มีการย้ายไปที่อื่นอีกคือคูนิเกียวหรือคูนิโนมิยะ หลังจากนั้นอีกไม่นาน ก็ได้กลับมาเป็นเมืองหลวงเหมือนเดิมในปี พ.ศ. 1283 (ค.ศ. 745)
== ชื่อที่มา ==
ถ้าอ่านคำว่า เฮ (平) ของ เฮโจเกียว เป็นแบบภาษาจีน จะหมายความว่า ราบ พื้นราบ ซึ่งสันนิษฐานกันว่าคำนี้น่าจะมาจากว่า เมื่อเมืองหลวงเก่าและเป็นเมืองหลวงแห่งแรกของญี่ปุ่นคืออาซูกะนั้นตั้งอยู่บนภูเขา แผ่นดินไม่เสมอกัน จึงย้ายมาบนที่ราบ แผ่นดินเรียบ จึงนำคำว่า เฮ อันหมายความว่าเรียบ มารวม
โจ (城) นั้นหมายความว่า ปราสาท หรือ เมือง ซึ่งสร้างเป็นแบบจตุรัสแบบเมืองหลวงจีน
เกียว หรือ เกียว (京) คือเมืองหลวง ซึ่งสามารถเห็นได้ชื่อเมืองในปัจจุบันเช่น เกียวโต (京都) และ โตเกียว (東京)
==  ดูเพิ่ม ==
เฮอังเกียว
== อ้างอิง ==
แหล่งมรดกโลกในประเทศญี่ปุ่น
ยุคนาระ
สิ่งก่อสร้างในจังหวัดนาระ
วังในประเทศญี่ปุ่น
อ.นครชัยศรี

redirect อำเภอนครชัยศรี
อ.พล

redirect อำเภอพล
ไหว้พระ 9 วัด กรุงเทพมหานคร

ไหว้พระ 9 วัด เป็นคำเรียกการตระเวนไปสักการะสิ่งศักดิ์สิทธิ์ในวัดและศาลเจ้าที่มีชื่อเสียง 9 แห่งในกรุงเทพมหานคร โดยสถานที่ศักดิ์สิทธิ์ 9 แห่งเหล่านั้นได้แก่
==ฝั่งธนบุรี==
วัดกัลยาณมิตรวรมหาวิหาร (วัดกัลยา, วัดซำปอกง)
วัดอรุณราชวรารามราชวรมหาวิหาร (วัดแจ้ง)
วัดระฆังโฆสิตารามวรมหาวิหาร (วัดระฆัง)
==ฝั่งพระนคร==
วัดชนะสงครามราชวรมหาวิหาร (วัดชนะสงคราม)
วัดพระเชตุพนวิมลมังคลารามราชวรมหาวิหาร (วัดโพธิ์)
วัดพระศรีรัตนศาสดาราม (วัดพระแก้ว)
วัดสุทัศนเทพวรารามราชวรมหาวิหาร (วัดสุทัศน์)
ศาลหลักเมืองกรุงเทพมหานคร
ศาลเจ้าพ่อเสือ พระนคร
อนึ่ง บางข้อมูลจะให้ไปไหว้วัดราชนัดดารามวรวิหาร (วัดราชนัดดา) แทนศาลเจ้าพ่อเสือ ด้วยเหตุที่วัดราชนัดดาเป็น "โลหะปราสาทหนึ่งเดียวในสยาม"
== คลังภาพ ==
ไฟล์:วัดชนะสงคราม Wat Chanasongkhram (7).jpg|พระอุโบสถ วัดชนะสงครามราชวรมหาวิหาร
ไฟล์:Bkkwatboworn05a.jpg|วัดบวรนิเวศวิหารราชวรวิหาร
ไฟล์:Golden mount.jpg|พระบรมบรรพต วัดสระเกศราชวรมหาวิหาร
ไฟล์:Wat Suthat Giant Swing.jpg|วัดสุทัศนเทพวราราม จากมุมมองศาลาว่าการกรุงเทพมหานคร
ไฟล์:Bangkok 2014 PD 010.jpg|ตุ๊กตาจีน ประติมากรรมประจำวัดพระเชตุพนฯ
ไฟล์:4Y1A0830 Bangkok (32981710580).jpg|ภายในวัดพระศรีรัตนศาสดาราม
ไฟล์:Bangkok 08 - 22 - sunset over the river (3166234343).jpg|พระอุโบสถ วัดระฆังโฆสิตารามวรมหาวิหาร
ไฟล์:วัดแจ้ง2.jpg|พระปรางค์วัดอรุณ มุมมองจากฝั่งพระนคร
ไฟล์:พระวิหารหลวง วัดกัลยาณมิตร.JPG|พระวิหารหลวง วัดกัลยาณมิตร มุมมองจากแม่น้ำเจ้าพระยา
ไฟล์:01-วัดราชนัดดาราม.jpg|วัดราชนัดดารามวรวิหาร
ไฟล์:Bangkok city pillar.jpg|ศาลหลักเมืองกรุงเทพมหานคร
ภาพ:ศาลเจ้าพ่อเสือ203.jpg|ศาลเจ้าพ่อเสือ พระนคร
== อ้างอิง ==
== แหล่งข้อมูลอื่น ==
แผนที่ของ กูเกิ้ลแมพ
วัดกัลยาณมิตรวรมหาวิหาร

วัดกัลยาณมิตรวรมหาวิหาร ตั้งอยู่ริมแม่น้ำเจ้าพระยา ฝั่งธนบุรี บริเวณปากคลองบางกอกใหญ่ฝั่งใต้
== ประวัติ ==
เจ้าพระยานิกรบดินทร์ (โต กัลยาณมิตร) ต้นสกุลกัลยาณมิตร ว่าที่สมุหนายก ได้อุทิศบ้านและที่ดินบริเวณใกล้เคียง ซึ่งแต่เดิมเป็นหมู่บ้านที่มีภิกษุจีนพำนักอยู่ และเรียกกันต่อมาว่า "หมู่บ้านกุฎีจีน" สร้างเป็นวัดขึ้นเมื่อ พ.ศ. 2368 และน้อมเกล้าฯ ถวายเป็นพระอารามหลวง พระบาทสมเด็จพระนั่งเกล้าเจ้าอยู่หัว รัชกาลที่ 3 พระราชทานนามว่า "วัดกัลยาณมิตร" และทรงสร้างพระวิหารหลวงและพระประธานพระราชทาน เป็นพระพุทธรูปองค์ใหญ่ ชื่อ พระพุทธไตรรัตนนายก หรือ หลวงพ่อโต ด้วยมีพระประสงค์จะให้เหมือนกรุงเก่า คือมีพระโตอยู่นอกกำแพงเมืองอย่างเช่นวัดพนัญเชิง
หลวงพ่อโตเป็นที่เคารพสักการะอย่างสูง โดยเฉพาะในหมู่ชาวจีน เรียกชื่อแบบจีนว่า ซำปอฮุดกง หรือ ซำปอกง เป็นพระพุทธรูปปูนปั้นปางมารวิชัย หน้าตักกว้าง 5 วา 3 ศอกคืบ สูง 7 วา 2 ศอกคืบ 10 นิ้ว พระบาทสมเด็จพระนั่งเกล้าเจ้าอยู่หัวโปรดเกล้าฯให้สร้างพระราชทานช่วยเจ้าพระยานิกรบดินทร์ เสด็จก่อพระฤกษ์เมื่อ 18 พฤษภาคม พ.ศ. 2380 อยู่ภายในพระวิหารขนาดใหญ่อยู่กลางวัด  ตรงกลางระหว่างวิหารเล็กและพระอุโบสถ
พระอุโบสถเป็นที่ประดิษฐานพระพุทธรูปปางปาลิไลยก์ (ป่าเลไลย์) ซึ่งรัชกาลที่ 3 ทรงสร้างพระราชทาน  เป็น 1 ใน 2 วัดของกรุงเทพมหานครที่มีพระประธานของพระอุโบสถเป็นพระพุทธรูปปางปาลิไลยก์ อีกแห่งคืออุโบสถวัดบางขุนเทียนใน ภายในมีภาพจิตรกรรมฝาผนังแสดงพุทธประวัติ และแสดงชีวิตชาวบ้านในสมัยรัชกาลที่ 3  และยังมีหอพระธรรมมณเฑียรเถลิงพระเกียรติ เป็นที่เก็บพระไตรปิฎกสมัยรัชกาลที่ 4
หน้าวิหารหลวงเป็นหอระฆังที่เพิ่งสร้างใหม่ เก็บระฆังยักษ์ที่ใหญ่ที่สุดของไทย 
== ลำดับเจ้าอาวาส ==
{|class="wikitable"
|-
! ลำดับ
! เจ้าอาวาส
! วาระ (พ.ศ.)
|-
| 1
| พระพิมลธรรม (พร)
| 2379 – 2385
|-
| 2
| พระญาณรังษี (สิน)
| 2385 – 2394
|-
| 3
| พระธรรมเจดีย์ (เนียม)
| 2394 – 2426
|-
| 4
| พระปริยัติบัณฑิต (ครุฑ)
| 2426 – 2436
|-
| 5
| พระวิเชียรคุณาธาร (โสตถิ์)
| 2436 – 2437
|-
| 6
| พระอุบาลีคุณูปมาจารย์ (เปีย จนฺทสิริ)
| 2438 – 2464
|-
| 7
| พระวินัยกิจโกศล (ตรี จนฺทสโร)
| 2464 – 2489
|-
| 8
| พระราชปริยัติ (สุวรรณ โฆสโก)
|  2492 – 2528
|-
| 9
| พระราชสังวรวิมล (พร ยโสธโร)
|  2529 – 2542
|-
| 10
| พระพรหมกวี (ประกอบ ธมฺมเสฏฺโฐ)
|  2545 – ปัจจุบัน
|}
== คลังภาพ ==
ไฟล์:Phra Phuttha Trairattananayok.jpg|พระพุทธไตรรัตนนายก (หลวงพ่อโต)
ไฟล์:วัดกัลยาณมิตรวรมหาวิหาร เขตธนบุรี กรุงเทพมหานคร (2).JPG|พระอุโบสถ
ไฟล์:วัดกัลยาณมิตรวรมหาวิหาร เขตธนบุรี กรุงเทพมหานคร (15).JPG|พระประธานในพระอุโบสถ ปางปาลิไลยก์
ไฟล์:วัดกัลยาณมิตรวรมหาวิหาร เขตธนบุรี กรุงเทพมหานคร (43).jpg|มุมมองจากเรือในแม่น้ำเจ้าพระยา
==อ้างอิง==
วัดกัลยาณมิตร นำชมกรุงรัตนโกสินทร์, สมโภชกรุงรัตนโกสินทร์ 200 ปี พ.ศ. 2525, หน้า 251-259.
== ดูเพิ่ม ==
ชุมชนกุฎีจีน
วัดซางตาครู้ส
ศาลเจ้าเกียนอันเกง
รายชื่อโบราณสถานในกรุงเทพมหานคร (ฝั่งธนบุรี)
== แหล่งข้อมูลอื่น ==
กัลยาณมิตรวรมหาวิหาร
กัลยาณมิตรวรมหาวิหาร
กัลยาณมิตรวรมหาวิหาร
โบราณสถานในเขตธนบุรี
สิ่งก่อสร้างริมแม่น้ำเจ้าพระยา
ศาลเจ้าพ่อเสือ

ศาลเจ้าพ่อเสือ (เสาชิงช้า), ศาลเจ้าพ่อเสือ พระนคร หรือที่เรียกสั้น ๆ ว่า ศาลเจ้าพ่อเสือ (อักษรจีนตัวเต็ม: 打惱路玄天上帝廟, ตัวย่อ: 打恼路玄天上帝庙, พินอิน: Dǎ nǎo lù xuán tiān shàngdì miào ตานาวลู่เฉียงเทียนซ่างตี่เมี่ยว, ฮกเกี้ยน: ต้านาวหล่อเอี่ยนเถี้ยนซ่งเต้เบี้ยว) เป็นศาลเจ้าจีนเก่าแก่ซึ่งตั้งอยู่บนถนนตะนาว ใกล้เสาชิงช้า เขตพระนคร กรุงเทพมหานคร ชาวจีนเรียกศาลเจ้านี้ว่า "เจ้าพ่อเสือ" (เทพเจ้าใหญ่) โดยเป็นที่ประดิษฐานรูปเอี่ยนเถี้ยนส่งเต้, รูปเจ้าพ่อเสือ, รูปเจ้าพ่อกวนอู และรูปเจ้าแม่ทับทิม
ว่ากันว่าศาลเจ้าพ่อเสือตั้งขึ้นในรัชสมัยพระบาทสมเด็จพระนั่งเกล้าเจ้าอยู่หัว (รัชกาลที่ 3) เดิมตั้งอยู่ริมถนนบำรุงเมือง ต่อมาเมื่อพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โปรดให้ขยายถนนบำรุงเมือง ได้โปรดให้ย้ายศาลมาไว้ที่ทางสามแพร่งถนนตะนาว จนถึงปัจจุบัน
==อ้างอิง==
== แหล่งข้อมูลอื่น ==
ศาลเจ้าพ่อเสือ
อยากให้คนเกรงขาม ไหว้“เจ้าพ่อเสือ”  โดย นายรอบรู้
โบราณสถานในเขตพระนคร
ศาลเจ้าจีนในกรุงเทพมหานคร
ศาสนสถานในเขตพระนคร
ไหว้พระ 9 วัด กรุงเทพมหานคร
นโปเลียน (แก้ความกำกวม)

นโปเลียน อาจหมายถึง
นโปเลียน โบนาปาร์ต (นโปเลียนที่ 1) - จักรพรรดิแห่งฝรั่งเศสและกษัตริย์แห่งอิตาลี
นโปเลียน ฟร็องซัว ชาร์ล โฌแซ็ฟ โบนาปาร์ต (นโปเลียนที่ 2) - กษัตริย์แห่งโรมและดยุกแห่งไรช์ชตัท
หลุยส์ นโปเลียน โบนาปาร์ต (นโปเลียนที่ 3) - จักรพรรดิแห่งฝรั่งเศสและประธานาธิบดีคนแรกของสาธารณรัฐฝรั่งเศส
เจ้าชายนโปเลียน พระราชกุมาร - พระโอรสของนโปเลียนที่ 3 เป็นผู้อ้างสิทธิ์ในราชบัลลังก์ฝรั่งเศส
ประมวลกฎหมายนโปเลียน - ประมวลกฎหมายแพ่งของฝรั่งเศส จัดทำขึ้นภายหลังการปฏิวัติฝรั่งเศส
สงครามนโปเลียน - สงครามขยายอำนาจของนโปเลียน โบนาปาร์ต ในช่วงต้นคริสต์ศตวรรษที่ 19
ปลานโปเลียน - ปลาทะเลชนิดหนึ่ง พบได้ในทะเลเขตร้อน
== ดูเพิ่ม ==
จักรพรรดินโปเลียน
คาเวียร์

คาเวียร์ (caviar) รู้จักกันในชื่อ caviare จาก خاویار|xâvyâr|egg-bearing) เป็นอาหารที่มีการหมักเกลือของวงศ์ปลาสเตอร์เจียน คาเวียร์ถือว่าเป็นอาหารราคาแพง และถูกกินเป็นเครื่องปรุงหรือละเลง ตัวไข่ปลาอาจเป็นได้ทั้ง "สด" (ไม่มีการพาสเจอร์ไรซ์) หรือพาสเจอร์ไรซ์ โดยแบบพาสเจอร์ไรซ์จะทำให้คุณค่าต่อการปรุงอาหารและเศรษฐกิจลดลง
ตามธรรมเนียมแล้ว คำว่า คาเวียร์ ถูกใช้อิงถึงปลาสเตอร์เจียนแถวทะเลแคสเปียนกับทะเลดำ (คาเวียร์แบบปลาสเตอร์เจียนขาว, ออสเซตรา และเซฟรูกา) ขึ้นอยู่กับประเทศ บางครั้ง คาเวียร์ อาจอิงถึงปลาสเตอร์เจียนหรือปลาสายพันธ์อื่น เช่นปลาแซลมอน, ปลาเรนโบว์เทราต์, ปลาเทราต์, ปลาลัมป์ฟิช, ปลาน้ำจืดสีขาว, หรือปลาคาร์ป
== ดูเพิ่ม ==
ปลาสเตอร์เจียน
== อ้างอิง ==
== แหล่งข้อมูลอื่น ==
การปรุงรสคาเวียร์
อาหารหรูของคนรวยที่ DISTIL 
อาหารทะเล
อาหารจากเนื้อปลา
ไข่ (อาหาร)
โคลอี ดาว

โคลอี ดาว (Chloe Dao, เกิด พ.ศ. 2514 ในปากเซ ประเทศลาว) เป็นนักออกแบบเสื้อผ้าชาวอเมริกัน ชนะเลิศจากรีอัลลิตีโชว์ โปรเจกต์รันเวย์ ในปี พ.ศ. 2549 โดยชนะซานติโน ไรซ์ และ แดเนียล วอโซวิก ในรอบสุดท้าย ปัจจุบันโคลอีเปิดบูติกชื่อ ล็อตเอต (Lot 8) ที่เมือง ฮิวสตัน รัฐเท็กซัส
ครอบครัวของโคลอีย้ายมาจากประเทศลาวในช่วงสงครามเวียดนามในปี พ.ศ. 2522 จนกระทั่งโคลอีโตได้เข้าศึกษาที่มหาวิทยาลัยฮิวสตัน ในสาขาการบริหารธุรกิจ ภายหลังจากที่เรียนได้ 1 ปีครึ่ง โคลอีได้ตัดสินใจลาออกจากมหาวิทยาลัยและได้เข้าเรียนที่ วิทยาลัยชุมชนฮิวสตัน ในด้านการออกแบบเสื้อผ้าแทน ซึ่งภายหลังโคลอีได้ย้ายมาเรียนต่อที่ สถาบันเทคโนโลยีแฟชัน (Fashion Institute of Technology) ในเมืองนิวยอร์ก และจบการศึกษาในปี พ.ศ. 2537 ในสาขาการออกแบบลวดลาย
== แหล่งข้อมูลอื่น==
ชีวประวัติจากเว็บโปรเจกต์รันเวย์ จากช่องโทรทัศน์บราโว 
Lot 8  
บทสัมภาษณ์โคลอี จาก นิตยสารฟอรบส์
นักออกแบบเสื้อผ้าชาวอเมริกัน
ชาวอเมริกันเชื้อสายลาว
ชาวอเมริกันเชื้อสายเวียดนาม
มหาวิทยาลัยคาร์เนกีเมลลอน

มหาวิทยาลัยคาร์เนกีเมลลอน (Carnegie Mellon University) เป็นมหาวิทยาลัยเอกชน ตั้งอยู่ในเมืองพิตซ์เบิร์ก รัฐเพนซิลเวเนีย ประเทศสหรัฐอเมริกา ก่อตั้งในปี พ.ศ. 2510 โดยสถาบันเทคโนโลยีคาร์เนกี และสถาบันวิจัยอุตสาหกรรมเมลลอน คาร์เนกีเมลลอนมีชื่อเสียงในฐานะมหาวิทยาลัยชั้นนำของโลกในด้านการผลิตหุ่นยนต์อุตสาหกรรม วิทยาการคอมพิวเตอร์ วิศวกรรมคอมพิวเตอร์ และการแสดง
บุคลากรจากคาร์เนกีเมลลอนได้รับรางวัลโนเบล 20 รางวัล รางวัลทัวริง 13 รางวัล รางวัลเอมมี 124 รางวัล รางวัลโทนี 47 รางวัล และรางวัลออสการ์ 10 รางวัล
ผลงานโดดเด่นของบรรดาศิษย์เก่าคาร์เนกีเมลลอนได้แก่ การผลิตรถยนต์ไร้คนขับ การคิดค้นโปรแกรมจาวา และการพัฒนาปัญญาประดิษฐ์ หรือ เอไอ ชิ้นแรกของโลกที่เป็นจุดเริ่มต้นให้คอมพิวเตอร์คิดและแก้ไขปัญหาได้คล้ายมนุษย์จนเกิดประโยชน์ในวงการต่างๆมากมาย ทั้งในแวดวงธุรกิจ การแพทย์ และการพัฒนาสังคม เป็นต้น
มหาวิทยาลัยคาร์เนกีเมลลอน ได้เข้ามาจัดการศึกษาในประเทศไทยร่วมกับสถาบันเทคโนโลยีพระจอมเกล้าเจ้าคุณทหารลาดกระบัง ในรูปแบบสถาบันร่วม (Joint Institute) ภายใต้ชื่อมหาวิทยาลัยซีเอ็มเคแอล (CMKL University)
== ดูเพิ่ม ==
แอนดรูว์ คาร์เนกี
== อ้างอิง ==
== แหล่งข้อมูลอื่น ==
Carnegie Mellon Athletics website
คาร์เนกีเมลลอน
ม้าม

ม้าม (spleen) เป็นอวัยวะในร่างกายสัตว์เลี้ยงลูกด้วยนม มีรูปทรงเรียวรี คล้ายเมล็ดถั่ว เป็นอวัยวะที่ขจัดเชื้อโรคและเซลล์เม็ดเลือดแดงที่ตายแล้วออกจากกระแสเลือด ม้ามจะอยู่บริเวณช่องท้องส่วนบน ใต้กะบังลมทางซ้าย และอยู่ใกล้กับตับอ่อน และไตซ้าย ถูกยึดติดไว้กับเยื่อบุช่องท้อง ม้ามมีขนาดแตกต่างกันไปในแต่ละบุคคล โดยในวัยผู้ใหญ่ ม้ามจะมีความยาวประมาณ 13 เซนติเมตร (ประมาณ 5 นิ้ว) และจะมีความกว้างประมาณ 10 เซนติเมตร (4 นิ้ว) และหนาประมาณ 3.8 เซนติเมตร (1.5 นิ้ว) และมีน้ำหนักประมาณ 200 กรัม (7 ออนซ์) หลอดเลือดที่เข้าสู่ม้ามคือ หลอดเลือดสเปลนิกอาร์เตอร์รี่ (splenic artery) และเลือดจากม้ามจะไหลเข้าสู่ตับ
== สรีรวิทยาของม้าม ==
ม้ามทำหน้าที่ในการดึงเอาธาตุเหล็กจากฮีโมโกลบินของเซลล์เม็ดเลือดแดง นำมาใช้ในร่างกาย และยังทำหน้าที่เอาของเสียออกจากกระแสเลือดในรูปของน้ำปัสสาวะเช่นเดียวกับที่ตับ ม้ามสร้างแอนตีบอดี ในการต่อต้านเชื้อโรค และยังผลิตเซลล์เม็ดเลือดแดงขึ้นมาใหม่ได้ด้วย ในสัตว์เลี้ยงลูกด้วยนมบางชนิด (ยกเว้นมนุษย์) ม้ามจะทำหน้าที่เก็บเซลล์เม็ดเลือดแดง และส่งไปยังกระแสเลือด เพื่อควบคุมปริมาณเซลล์เม็ดเลือดแดง ในกรณีที่เสียเลือดมาก ในทารกที่ยังไม่คลอด ม้ามมีหน้าที่หลักในการสร้างเซลล์เม็ดเลือดแดง และหลังจากคลอด หน้าที่นี้จะเป็นหน้าที่ของไขกระดูกแทน แต่ถ้าไขกระดูกทำงานได้น้อยลงเนื่องจากโรคบางอย่าง ม้ามจะทำหน้าที่ในการสร้างเซลล์เม็ดเลือดแดงอีกครั้งหนึ่ง
== โรคของม้าม ==
อาการหลายชนิดมีผลต่อม้าม เช่น Splenomegaly (อาการม้ามโตผิดปกติ) อาการนี้เป็นอาการที่บอกถึงการมีแบคทีเรีย ปรสิต หรือไวรัสติดเชื้อในร่างกาย เช่น เชื้อวัณโรค เชื้อมาลาเรีย ข้อต่ออักเสบ ฯลฯ โรคนี้ยังอาจเกิดจากโรคตับแข็งได้, Hypersplenism (อาการม้ามทำงานผิดปกติหรือทำงานมากเกินปกติ) โรคนี้ทำให้การกำจัดเซลล์เม็ดเลือดแดงเพิ่มสูงขึ้น ซึ่งส่งผลให้เกิดโรคโลหิตจางแทรกซ้อนขึ้นมา นอกจากนี้ ภาวะม้ามเลือดออกอาจชี้ถึงภาวะโลหิตจาง และการขาดธาตุเหล็กอีกด้วย และมะเร็งในม้าม
อาการม้ามผิดปกติต่างๆ อาจรักษาโดยการฉายรังสี หรือใช้ยาคอร์ริโคสเตียรอยด์ หรือบางโรคที่ร้ายแรงก็จะทำการผ่าตัดเปลี่ยนม้าม ในกรณีที่ม้ามเกิดการแตกหรือฉีกขาด จะทำให้เชื้อโรคในม้ามไหลกลับเข้าสู่กระแสเลือดเกือบทั้งหมด จึงเป็นสาเหตุทำให้ผู้ที่ม้ามแตกหรือฉีกขาดจากอุบัติเหตุเสียชีวิต
ในปัจจุบัน ยังไม่มีม้ามเทียมที่สามารถเปลี่ยนทดแทนเมื่อม้ามในร่างกายไม่สามารถทำงานได้ตามปกติ
== อ้างอิง ==
สสวท., กระทรวงศึกษาธิการ:หนังสือเรียนสาระการเรียนรู้พื้นฐานและเพิ่มเติม ชีววิทยา เล่ม 3,4 ; 2544
ต่อม
อวัยวะ
ท้อง
ระบบน้ำเหลือง
ระบบไหลเวียนโลหิต
โลหิตวิทยา
วัดราชนัดดารามวรวิหาร

วัดราชนัดดารามวรวิหาร หรือ "วัดราชนัดดา"  ตั้งอยู่ใกล้กับป้อมมหากาฬ ติดกับลานพลับพลามหาเจษฎาบดินทร์ ซึ่งเป็นพลับพลารับแขกเมือง เชิงสะพานผ่านฟ้าลีลาศ ใกล้กับวัดเทพธิดาราม ขึ้นทะเบียนโบราณสถานเมื่อวันที่ 22 พฤศจิกายน พ.ศ. 2492
ภายในวัดมี โลหะปราสาท ซึ่งเป็นโลหะปราสาทแห่งเดียวในประเทศไทยและแห่งเดียวในโลก
== ประวัติ ==
 วัดราชนัดดารามวรวิหาร  สร้างขึ้นเมื่อ พ.ศ. 2389 ตรงกับปลายรัชกาลพระบาทสมเด็จพระนั่งเกล้าเจ้าอยู่หัว บนสวนผลไม้เก่าเนื้อที่ประมาณ 25 ไร่ พระราชทานเป็นเกียรติแก่พระราชนัดดา คือ พระเจ้าหลานเธอ พระองค์เจ้าหญิงโสมนัสวัฒนาวดี
พระบาทสมเด็จพระนั่งเกล้าเจ้าอยู่หัวโปรดเกล้า ฯ ให้สร้างโลหะปราสาท แทนการสร้างเจดีย์ นับเป็นโลหะปราสาทแห่งแรกของไทย โดยสร้างเป็นอาคาร 7 ชั้น มียอดปราสาท 37 ยอด  หมายถึงโพธิปักขิยธรรมในพระพุทธศาสนา 37 ประการ ยอดปราสาทชั้น 7 เป็นที่ประดิษฐานพระบรมสารีริกธาตุ กลางปราสาทเป็นช่องกลวง มีบันไดเวียน 67 ขั้น ให้เดินขึ้นไปดูทิวทัศน์ข้างบนได้
สำหรับสถาปัตยกรรมส่วนใหญ่ในวัดราชนัดดารามนี้ก็ยังเป็นแบบไทย พระอุโบสถเป็นมีช่อฟ้า ใบระกา หน้าบันลงรักปิดทอง ประดับด้วยกระจกงดงาม ภายในประดิษฐานพระประธานพระนามว่า "พระเสฏฐตมมุนี" ส่วนพระวิหารก็เป็นศิลปะแบบไทยเช่นกัน ภายในมีพระพุทธรูปปางห้ามสมุทรเป็นประธาน พระนามว่า "พระพุทธชุติธรรมนราสพ"
แต่เดิมโลหะปราสาทไม่ได้ตั้งเด่นเป็นสง่าเมื่อผ่านมาทางถนนราชดำเนินเหมือนในปัจจุบัน เพราะมีการก่อสร้างโรงภาพยนตร์ศาลาเฉลิมไทย หัวมุมถนนราชดำเนิน ในสมัยจอมพล ป.พิบูลสงคราม เป็นโรงภาพยนตร์แห่งแรกของไทย  ต่อมาใน พ.ศ. 2532 จึงได้มีการรื้อศาลาเฉลิมไทย โดยอ้างว่าตัวอาคารที่บดบังทัศนียภาพของโลหะปราสาท และวัดราชนัดดา ซึ่งเป็นที่วิพากษ์วิจารณ์นโยบายในตอนนั้นที่เริ่มทำลายทิ้งมรดกของคณะราษฎร เพราะตัวอาคารเฉลิมไทยนั้นถือได้ว่าเป็นมรดกคณะราษฎรที่สำคัญยิ่งแห่งหนึ่งบนถนนราชดำเนิน ทั้งนี่การทำลายมรดกคณะราฎรถูกแทนที่ด้วยสัญลักษณ์แห่งพระราชอำนาจยิ่งขึ้น เมื่อที่ตั้งของโรงหนังเดิมถูกกลายเป็นลานพลับพลาเจษฎษบดินทร์ สัญลักษณ์ของกลุ่มกษัตริย์นิยมไปแทน
== ระเบียงภาพโลหะปราสาท ==
ไฟล์:วัดราชนัดดา02AKELUK แก้ไข.jpg|วัดราชนัดดารามวรวิหาร
ไฟล์:R560316-0287 resize.JPG|วัดราชนัดดารามวรวิหาร
ไฟล์:Loha Prasat2.jpg|วัดราชนัดดารามวรวิหาร เมื่อครั้นยอดมณฑปยังไม่ได้รับการปิดทอง
ไฟล์:วัดราชนัดดาราม239.jpg|โลหะปราสาท
ไฟล์:Loha Prasat Wat Ratchanatda.jpg|ยอดมณฑปปิดทองครบแล้วทั้งหมด
== ดูเพิ่ม ==
พระชุติธรรมนราสพ
== อ้างอิง ==
ยลโลหะปราสาทหนึ่งเดียวในโลก ที่ "วัดราชนัดดาฯ"  โดย ผู้จัดการออนไลน์ 6 มีนาคม 2550 16:02 น.
== แหล่งข้อมูลอื่น ==
Website วัดราชนัดดารามวรวิหาร 
วัดราชนัดดารามวรวิหาร
วัดราชนัดดา 
ลานพลับพลามหาเจษฎาบดินทร์
ภาพพาโนรามา 360 องศาของโลหะปราสาท
ราชนัดดารามวรวิหาร
ราชนัดดารามวรวิหาร
โบราณสถานในเขตพระนคร
สิ่งประดิษฐ์

สิ่งประดิษฐ์ เป็นอุปกรณ์ วิธีการ องค์ประกอบหรือกระบวนการที่ไม่เหมือนอย่างอื่นหรือแปลกใหม่ กระบวนการสิ่งประดิษฐ์เป็นกระบวนการภายในกระบวนการวิศวกรรมโดยรวมและการพัฒนาผลิตภัณฑ์ สิ่งประดิษฐ์การเป็นการปรับปรุงเครื่องจักรหรือผลิตภัณฑ์หรือกระบวนการใหม่สำหรับการสร้างวัตถุหรือผลลัพธ์อย่างหนึ่งก็ได้ งานดังกล่าวเป็นสิ่งใหม่และไม่ชัดเจนแก่ผู้อื่นที่มีทักษะในสาขาเดียวกัน ผู้ประดิษฐ์สิ่งประดิษฐ์เรียกว่า นักประดิษฐ์
สิ่งประดิษฐ์ดังกล่าวสามารถจดสิทธิบัตรได้ สิทธิบัตรเป็นการคุ้มครองสิทธิในทรัพย์สินทางปัญญาของนักประดิษฐ์ตามกฎหมาย และรับรองว่าสิ่งประดิษฐ์ตามอ้างนั้นเป็นสิ่งประดิษฐ์จริงตามกฎหมาย กฎและข้อกำหนดสำหรับการจดสิทธิบัตรสิ่งประดิษฐ์แตกต่างกันได้ตามประเทศ และกระบวนการได้มาซึ่งสิทธิบัตรนั้นมักมีค่าใช้จ่ายสูง
อีกความหมายหนึ่งของสิ่งประดิษฐ์ คือ สิ่งประดิษฐ์ทางวัฒนธรรม ซึ่งเป็นชุดพฤติกรรมทางสังคมที่เป็นประโยชน์อย่างนวัตกรรมที่บุคคลรับมาและส่งต่อให้ผู้อื่น สิ่งประดิษฐ์มักเป็นองค์ประกอบสำคัญของความคิดสร้างสรรค์ทางศิลปะและการออกแบบ
== อ้างอิง ==
เทคโนโลยี
*
การสร้างสรรค์